《南州桓公九井作诗》
魏晋·殷仲文

四运虽鳞次，理化各有准。独有清秋日，能使高兴尽。

景气多明远，风物自凄紧。夹籁惊幽律，哀壑叩虚牝。

岁寒无早秀，浮荣甘夙陨。何以标贞脆，薄言寄松菌。

哲匠感萧晨，肃此尘外轸。广筵散泛爱，逸爵纡胜引。

伊余乐好仁，惑祛吝亦泯。猥首阿衡朝，将贻匈奴哂。

作者简介：（?—407）东晋陈郡长平人。桓玄姊夫。仲堪从弟。少有才藻。仲堪荐于司马道子，引为骠骑参军。后为司马元显长史。及桓玄入建康篡位，仲文奔赴，为咨议参军，宠遇隆重，使总领诏命，以为侍中，领左卫将军。玄败归朝，迁东阳太守。不得志。安帝义熙三年，以与永嘉太守骆球等谋反，为刘裕所杀。善属文，为当世所重。